Diari Oficial de la Generalitat Valenciana


Sumari del DOGV 6030, del 08-06-2009 (2009/6480)

RESOLUCIÓ de 25 de març de 2009, de la Direcció General per al Canvi Climàtic, per la qual s'acorda inscriure en el Registre de Centres de la Comunitat Valenciana amb Sistemes de Gestió Mediambiental l'entitat Planta de Regasificación de Sagunto.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6030

Data del DOGV
:   08-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6480


Data del document
:   25-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Sagunt
    * empresa privada
    * registre de documents

RESOLUCIÓ de 25 de març de 2009, de la Direcció General per al Canvi Climàtic, per la qual s'acorda inscriure en el Registre de Centres de la Comunitat Valenciana amb Sistemes de Gestió Mediambiental l'entitat Planta de Regasificación de Sagunto. [2009/6480]  
Vista la sol·licitud presentada per Santiago Álvarez Fernández, en representació de l'empresa Planta de Regasificación de Sagunto, SA (SAGGAS), amb raó social a l'avinguda de San Luis, 77, de Madrid, s'emet la següent resolució de conformitat amb els següents,  
Antecedents de fet  
Primer. Amb data 24 de febrer de 2009, Santiago Álvarez Fernández, amb NIF 40206053S, presenta en el Registre Auxiliar del Centre de Tecnologies Netes una sol·licitud d'inscripció en el Registre de Centres de la Comunitat Valenciana amb Sistemes de Gestió Mediambiental, implantat d'acord amb el Reglament EMAS, per al centre Planta de Regasificación de GNL, propietat de l'empresa Planta de Regasificación de Sagunto, SA (SAGGAS), amb CIF Q62872964, per als serveis de recepció, emmagatzemament, regasificació i transport de gas natural al seu centre ubicat a l'ampliació del Port de Sagunt, Moll Sud, s/n.  
Segon. La sol·licitud d'inscripció està acompanyada per la documentació complementària exigida per la normativa aplicable, i per la declaració ambiental corresponent a l'any 2007, validada pel verificador ambiental Aenor, acreditat per Enac amb el núm. ES-V-0001.  
Als anteriors fets s'apliquen els següents,  
Fonaments de dret  
Primer. Mitjançant el Reial decret 85/1996, de 26 de gener, s'estableixen les normes per a l'aplicació del Reglament (CEE) 1836/1993 del Consell, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditories ambientals.  
Segon. El Govern Valencià, a través del Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què fa referència el reglament comunitari esmentat i per Ordre de 5 de març de 1999, de la Conselleria de Medi Ambient, es crea i regula el Registre de Centres de la Comunitat Valenciana que tinguen implantat un sistema de gestió mediambiental.  
Tercer. El Reglament (CE) núm. 761/2001, de 19 de març de 2001, que deroga el Reglament (CEE) 1836/1993, estableix un sistema comunitari de gestió i auditoria (EMAS) que permet la participació amb caràcter voluntari de les organitzacions per a l'avaluació i millora del comportament ambiental i la difusió de la informació.  
Quart. Pel Decret 229/2004, de 15 d'octubre, del Consell de la Generalitat Valenciana, s'estableixen les funcions de les entitats col·laboradores en matèria de qualitat ambiental i se'n crea i regula el registre.  
Cinqué. El Reglament (CE) núm. 196/2006 de 4 de febrer de 2006 modifica l'annex I del Reglament (CE) núm. 761/2001 per a tenir en compte la norma europea EN ISO 14241:2004.   
Sisé. En l'àmbit de la Comunitat Valenciana, mitjançant Decret 7/2007, de 28 de juny, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exerceix les funcions en matèria de control de la contaminació. Pel Decret 131/2007, de 27 de juliol, s'aprova el Reglament orgànic i funcional de l'esmentada Conselleria, i de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes la creació, actualització i manteniment del registre de centres que tinguen implantat un sistema de gestió mediambiental conforme al reglament EMAS a la Comunitat Valenciana.  
Seté. De conformitat amb l'Ordre esmentada i el Reglament (CE) núm. 761/2001, podran ser inscrits en el Registre els centres i organitzacions de la Comunitat Valenciana que tinguen implantat i operatiu un sistema de gestió mediambiental, d'acord amb el reglament comunitari, i disposen de la declaració ambiental validada per un verificador ambiental acreditat.  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Inscriure en el Registre de Centres de la Comunitat Valenciana amb Sistemes de Gestió Mediambiental, conforme al Reglament (CE) 761/2001, l'empresa Planta de Regasificación de Sagunto, SA (SAGGAS), amb CIF I20989056, per als serveis de recepció, emmagatzemament, regasificació i transport de gas natural al seu centre ubicat a l'ampliació del Port de Sagunt, Moll Sud, s/n, amb el número de registre:  
ES-CV-000029  
Segons el que disposa el punt 3.4 de l'annex III i el punt 5.6 de l'annex V del Reglament (CE) 761/2001, la declaració ambiental haurà de ser actualitzada i validada anualment. En conseqüència, l'actualització de la declaració ambiental haurà de ser validada abans de l'11 de desembre de 2009, i presentada posteriorment davant d'aquesta Direcció General.  
De la mateixa manera, segons s'indica en el punt 2.9 de l'annex II del Reglament (CE) 761/2001, tots els elements del sistema de gestió mediambiental hauran de ser revisats en un període no superior a 36 mesos, és a dir, abans de desembre del 2011, i posteriorment haurà de presentar-se la nova declaració ambiental validada davant d'aquesta Direcció General, segons el que disposa el punt 5.6 de l'annex V de l'esmentat reglament.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà a la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Paterna, 25 de març de 2009.- El director general per al Canvi Climàtic: Jorge Lamparero Lázaro.